**Anna May Wong** (ili **Wong Liu-tsong**, tradicionalni kineski: ; pinyin: **Huáng Liǔshuāng**, 3. januar 1905 – 2. februar 1961.) bila je američka glumica kineskog porijekla, koja se smatra prvom kinesko-američkom filmskom zvijezdom, odnosno prvom azijskom Amerikankom koja je stekla međunarodni status. Tokom svoje duge karijere je nastupala na filmu, televiziji, radiju i pozornici.

Rođena je u blizini Kineske četvrti u Los Angelesu u porodici kineskih imigranata. Wong je od malena postala zaljubljena u glumu i film. U doba nijemog filma je glumila u *The Toll of the Sea* (1922), jednom od prvih filmova snimljenih u boji; *Bagdadskom lopovu* s Douglasom Fairbanksom (1924) i *Piccadillyju* (1929). Frustrirana stereotipnim sporednim ulogama koje je nudio tadašnji Hollywood, kasnih 1920-ih je otišla u Evropu te nastupila u nekoliko zapaženih predstava i filmova. Već 1924. Wong je uživala status međunarodne modne ikone. Početkom 1930-ih je provodila vrijeme nastupajući na filmu i pozornici u Evropi i SAD, uključujući i neke rane zvučne filmove kao *Daughter of the Dragon* (1931) i *Daughter of Shanghai* (1937), a s Marlene Dietrich je nastupila u von Sternbergovom filmu *Shanghai Express* (1932).

Godine 1935. Wong je doživjela najveće razočarenje svoje karijer, kada ju je Metro-Goldwyn-Mayer odbio angažirati za glavnu ulogu u filmskoj adaptaciji *Dobre zemlje* Pearl S. Buck i umjesto toga iskoristio Luise Rainer sa "yellowface" (žutom šminkom). Wong je sljedećih nekoliko godina putovala po Kini kako bi proučila kulturu svojih predaka. Kasnih 1930-ih nastupila je u nekoliko B-filmova za Paramount Pictures, konačno glumeći pozitivnije uloge kineskih likova. Za vrijeme drugog svjetskog rata je manje glumila, a više prikupljala sredstva za obranu Kine od japanskog napada. Wong se u javnost vratila početkom 1950-ih nastupima na televiziji kao i vlastitom TV-serijom *The Gallery of Madame Liu-tsong*, prvi čiji je protagonist bila Azijatkinja. Planirala je veliki povratak na film u *Flower Drum Song* kada je godine 1961. umrla u dobi od 56 godina.

Izabrana filmografija
---------------------

* 

*Glavni članak: Filmografija Anne May Wong*
(uključuje i TV-nastupe)

* *The Red Lantern* (1919) debi – van špice
* *Bits of Life* (1921)
* *The Toll of the Sea* (1922) kao Lotus Flower
* *The Thief of Bagdad* (1924) kao Mongolska robinja
* *Piccadilly* (1929) kao Shosho
* *Daughter of the Dragon* (1931) kao Princeza Ling Moy
* *Shanghai Express* (1932) kao Hui Fei
* *Dangerous to Know* (1938) kao Lan Ying
* *Lady from Chungking* (1942) kao Kwan Mei
* *Bombs Over Burma* (1943) kao Lin Ying
* *Impact* (1949) kao Su Lin
* *Portrait in Black* (1960) kao Tawny

Bilješke
--------

1. ↑  Chan 2003, p. xi.
2. ↑  Gan 1995, p. 83.
3. ↑  Zia 1995, p. 415.
4. ↑  "Film reveals real-life struggles of an onscreen 'Dragon Lady'." (2008).

Vanjske veze
------------

***Anna May Wong*** na Wikimedijinoj ostavi

***Anna May Wong*** na Wikimedijinoj ostavi

* The Anna May Wong Society Arhivirano 2012-03-27 na Wayback Machine-u
* Anna May Wong na sajtu IMDb
* Anna May Wong at the Internet Broadway Database
* Anna May Wong Documentary Home Arhivirano 2008-03-22 na Wayback Machine-u
* Anna May Wong Photo Galleries at Silent Ladies & Gents
* Anna May Wong Tobacco Cards at Virtual History

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 56811987
* LCCN: no89006298
* ISNI: 0000 0000 6654 8256
* GND: 128686936
* SUDOC: 097658103
* BNF: cb14045634q (podaci)
* BIBSYS: 5019985
* NKC: jx20080314007
* BNE: XX1711255

 |